Carl Vestaberg

Carl Vestaberg (født 22. april 1888, død 29. november 1936) var en norsk forfatter, født og oppvokst i traktene ved Disenå i Sør-Odal.

Han jobbet som skogsarbeider.

Ved slutten av 1920-årene skrev han bøkene Lars Tyrigruva og gammeltiuren og Rev, som ble utgitt på Gyldendal. De redigerte samlingene Han som elsket skogene og Mer fra Carl Vestaberg ble utgitt av Odalstunet i henholdsvis 1994 og 1996.

Vestaberg døde etter å ha hugget seg i kneet og ble liggende uten tilsyn i ei tømmerkoie i flere dager. Det gikk koldbrann i såret og da han endelig kom på sykehus var det for sent.

Referanser 

Norske forfattere
Personer fra Sør-Odal kommune